open-index/open-wikipedia-markdown huggingface dataset:
Στρούντελ

thumb|right|300px|Στρούντελ με μήλα (Apfelstrudel).
Το **στρούντελ** (γερμαν: *Strudel* = δίνη)  είναι γλυκό αρτοσκεύασμα με γεμιστή ζύμη. Η πιο γνωστή εκδοχή του γλυκού έχει ως βάση τα μήλα, τα κουκουνάρια, τις σταφίδες και την κανέλα. Σε γενικές γραμμές, το στρούντελ παρασκευάζεται με ζύμη σφολιάτα ή με ζύμη για στρούντελ. Το στρούντελ συνδέεται πιο συχνά με την αυστριακή κουζίνα, αλλά σήμερα αποτελεί ένα παραδοσιακό γλυκό της Γερμανίας, της Ουγγαρίας, της Σλοβενίας και του Νοτίου Τιρόλου της Ιταλίας.

## Ιστορία
Το γλυκό έχει τις ρίζες του στη Βυζαντινή Αυτοκρατορία. Η διάδοση του στρούντελ σε όλο τον κόσμο έγινε την εποχή της Αυστροουγγρικής αυτοκρατορίας στα μέσα του δεκάτου ενάτου αιώνα.

Η παλαιότερη συνταγή στρούντελ χρονολογείται από το 1696, σε ένα χειρόγραφο στη Βιβλιοθήκη της Βιέννης.

Σύμφωνα με ένα μύθο, ένας τελειομανής μάγειρας της Αυστροουγγρικής Αυτοκρατορίας υποστήριζε ότι η ζύμη πρέπει να είναι όσο το δυνατόν πιο λεπτή ώστε κάποιος να μπορεί να  διαβάσει ένα ερωτικό γράμμα αγάπης μέσα από αυτή.

## Είδη στρούντελ
Τα πιο γνωστά είδη στρούντελ  είναι  εκείνα με μήλο (Apfelstrudel) , με γλυκό μαλακό τυρί (Topfenstrudel) και με κρέμα γάλακτος (Millirahmstrudel). Άλλοι τύποι  στρούντελ περιλαμβάνουν βύσσινο (Weichselstrudel), κεράσια, γεμιστά καρύδια  (Nussstrudel) και βερύκοκο.

Στην Ουγγαρία είναι γνωστό ως rétes, στη Βοσνία-Ερζεγοβίνη, την Κροατία και τη Σερβία ως štrudla ή savijača, στη Σλοβενία ως štrudelj ή zavitek, στην Τσεχία ως závin ή Strudl, στην Πολωνία και τη Ρουμανία, ως  ștrudel και στη Σλοβακία ως štrúdľa ή závin.

## Παραπομπές


## Eξωτερικοί σύνδεσμοι

*Πληροφορίες για το στρούντελ του Νοτίου Τιρόλου

Κατηγορία:Γλυκά
Κατηγορία:Αρτοσκευάσματα
Κατηγορία:Αυστριακή κουζίνα
Κατηγορία:Γερμανικά επιδόρπια
Κατηγορία:Τρόφιμα μαγειρεμένα στο φούρνο
Κατηγορία:Ασκεναζική κουζίνα
Χορός της νύφης

Ο **Χορός της Νύφης** είναι ένας Ελληνικός Χορός, κυκλικός και μιμικός, που λαμβάνει μέρος κατά τη διάρκεια των γάμων.

Ο χορός είναι διαδεδομένος πιο πολύ στην Ήπειρο. Χορευόταν από τους άνδρες τις πρωινές ώρες. Το χορό αποτελούσαν δύο εναλλασσόμενα μέρη. Το πρώτο χορεύονταν απ’ όλους τους χορευτές σαν συρτός στα δύο (στο σύνολο έξι φορές) ενώ το δεύτερο είχε ελεύθερο μελωδικό σχήμα και χορευόταν μόνο από τον πρωτο χορευτή. Αυτός προσποιούταν ότι λιποθυμούσε, όπως πάθαιναν κάποιες φορές οι νύφες, γι αυτό λεγόταν και **λιποθυμιάρικος** και οι υπόλοιποι προσπαθούσαν να τον συνεφέρουν.

## Πηγές
*Ιστοσελίδα: Πάρε-Δώσε, Ελληνικοί παραδοσιακοί χοροί - Χορός της νύφης

Κατηγορία:Ελληνικοί χοροί
Σταύρος Ζώρας

Ο **Σταύρος Ουσταμπασίδης** (20 Φεβρουαρίου 1941 - 23 Απριλίου 2011) ευρύτερα γνωστός με το καλλιτεχνικό του όνομα **Σταύρος Ζώρας** ήταν Έλληνας μουσικός, τραγουδιστής και στιχουργός.

## Βιογραφία
Γεννήθηκε στο Νοβοροσίσκ της Ρωσίας. 
Ήταν μουσικός, τραγουδιστής και στιχουργός, ο οποίος συνδύαζε την ευαισθησία του ποιητή, το γνήσιο μουσικό ταλέντο του συνθέτη και την έξοχη χρωματική ερμηνεία του τραγουδιστή. Στιχουργός, συνθέτης αλλά και ερμηνευτής ο Σταύρος Ζώρας πρόσφέρει ένα ιδιότυπο μουσικό κλίμα μέσα στο οποίο διακρίνεις την ευαισθησία, την μελαγχολία, την τρυφερότητα και το ήρεμο πάθος. Πολλοί ίσως να μην τον θυμούνται, αλλά σίγουρα έχουν ακούσει το υπέροχο τραγούδι του και ένα από τα πιο ερωτικά τραγούδια της δεκαετίας 1970 * Εσένα που σε ξέρω τόσο λίγο *
Έγινε πολύ γνωστός κατά τη δεκαετία του '70, χάρις στα κομμάτια του "*Εσένα που σε ξέρω τόσο λίγο*", "*Μήπως*", "*Είναι αργά*" και "*Σε ευχαριστώ*".

Πέθανε στις 23 Απριλίου του 2011 από καρκίνο του παχέος εντέρου.  Είχε δύο κόρες, οι οποίες είναι, επίσης, τραγουδίστριες: την Έρη και τη Λιούμπα.

## Παραπομπές

## Εξωτερικοί σύνδεσμοι
*Theinsider.gr 
*https://www.inewsgr.com/141/efyge-apo-ti-zoi-o-tragoudistis-stavros-zoras.htm.amp 

Κατηγορία:Έλληνες τραγουδιστές
Κατηγορία:Κατηγορία:Έλληνες τραγουδοποιοί
Κατηγορία:Έλληνες στιχουργοί
Λουίτζι Τζουλιάνο

μικρογραφία|Λουίτζι Τζουλιάνο
Ο **Λουίτζι Τζουλιάνο** (ιταλικά: Luigi Giuliano), ήταν ιταλός επαγγελματίας διεθνής ποδοσφαιριστής και προπονητής ποδοσφαίρου.

Γεννήθηκε στις 16 Αυγούστου του 1930 στην πόλη Βερτσέλλι και απεβίωσε το 1993, σε ηλικία 63 ετών.
 
Ξεκίνησε τον αθλητισμό από το εφηβικό τμήμα του τοπικού ερασιτεχνικού ποδοσφαιρικού συλλόγου Προ Βερτσέλλι το 1946 (5 συμμετοχές - 1 γκολ) και δυο μόλις χρόνια αργότερα μεταγράφηκε στην Τορίνο.

Παρότι αγωνιζόταν στη μεσαία γραμμή, σε καθένα από τα τρία πρώτα του παιχνίδια στην Α΄ κατηγορία Ιταλίας (σήμερα Serie A) πέτυχε να σκοράρει από ένα γκολ (περίοδος 1948-49). Ήταν ο μοναδικός παίκτης του τμήματος υποδομής που έπαιζε κανονικά στην πρώτη ομάδα της Τορίνο. Εντούτοις μια καθυστέρηση στη διακρίβωση του διαβατηρίου του τον υποχρέωσε να αποκλειστεί από την αποστολή της ομάδας που ταξίδεψε αεροπορικά στη Λισαβόνα για διεθνή φιλική αναμέτρηση με τη Μπενφίκα, στις 3 Μαΐου του 1949. Έτσι ο Τζουλιάνο διασώθηκε από την καταστροφή που ακολούθησε κατά την επιστροφή, με τη συντριβή του αεροσκάφους στη Σουπέργκα και τον θάνατο όλων των ποδοσφαιριστών της ιταλικής ομάδας.

Μετά από 6 χρονιές στην Τορίνο, όπου έλαβε μέρος σε 125 επίσημους αγώνες πρωταθλήματος, επιτυγχάνοντας παράλληλα 12 τέρματα, το καλοκαίρι του 1954 μεταπήδησε στη ΑΣ Ρόμα.
Έμεινε εκεί για τις υπόλοιπες 8 σεζόν (στις δυο τελευταίες υπέφερε από σοβαρούς τραυματισμούς στα γόνατα), λαμβάνοντας μέρος σε 142 αγώνες και σκοράροντας ακόμη 9 γκολ.

Συνολικά έπαιξε σε 267 αγώνες της πρώτης κατηγορίας, σημειώνοντας 21 τέρματα.

Την περίοδο 1960-61, προτελευταία της καριέρας του, κέρδισε το Κύπελλο Εκθέσεων με τη Ρόμα, σκοράροντας μία φορά στα προκριματικά της διοργάνωσης κατά της βελγικής Ρουαγιάλ Υνιόν Σεν Ζιλουάζ (*Royale Union Saint-Gilloise*) και μετέχοντας στην εντεκάδα του πρώτου τελικού εναντίον της αγγλικής Μπέρμπιγχαμ που έληξε 2-2 (συνολικό σκορ 4-2).

Ήταν μία φορά διεθνής, στον αγώνα της 27ης Νοεμβρίου 1955, μεταξύ των αντιπροσωπευτικών συγκροτημάτων Ιταλίας και Ουγγαρίας.

## Προπονητής
Ο Λουίτζι Τζουλιάνο ξεκίνησε την προπονητική του καριέρα το 1966 αναλαμβάνοντας την ομάδα του Αιγάλεω Α.Ο., την οποία οδήγησε στην κατάκτηση της 11ης θέσης στο πρωτάθλημα της Α΄ Εθνικής της περιόδου 1966-67. Ήταν μάλιστα ο πρώτος ξένος τεχνικός στην ιστορία της ομάδας του Αιγάλεω στην μεγάλη κατηγορία, που διατηρήθηκε στη θέση του για ολόκληρη την αγωνιστική περίοδο.
Την επόμενη χρονιά ανέλαβε το τμήμα ποδοσφαίρου Σάλας της Ρόμα (Giovanili).

## Πηγές
* Νίκος Δημ. Νικολαΐδης "50 Χρόνια Αιγάλεω", σελ. 65-66, 181 (έκδοση Δήμος Αιγάλεω, 1998)
 
## Εξωτερικοί σύνδεσμοι

* Συνοπτικά η καριέρα του Λουίτζι Τζουλιάνο στο http://www.playerhistory.com
* Ο Τζουλιάνο στον ιστότοπο http://www.National-Football-Teams.com

Κατηγορία:Μέσοι ποδοσφαιριστές
Κατηγορία:Ιταλοί ποδοσφαιριστές
Κατηγορία:Ποδοσφαιριστές Ρόμα
Κατηγορία:Ποδοσφαιριστές Τορίνο ΦΚ
Κατηγορία:Ποδοσφαιριστές Εθνικής Ιταλίας
Κατηγορία:Ιταλοί προπονητές ποδοσφαίρου
Κατηγορία:Προπονητές ποδοσφαίρου Αιγάλεω Α.Ο.
Κατηγορία:Ποδοσφαιριστές Προ Βερτσέλλι
Βούρμπιανη Ιωαννίνων

Η **Βούρμπιανη** είναι χωριό της Ηπείρου που βρίσκεται στον δήμο Κόνιτσας του νομό Ιωαννίνων. Ανήκει στα Μαστοροχώρια και έφτασε στην ακμή του τον 18ο και το 19ο αιώνα.

## Γενικά στοιχεία

Η Βούρμπιανη απέχει 26 χιλιόμετρα από την Κόνιτσα. Διοικητικά, υπαγόταν μέχρι το 1997 στην επαρχία Κονίτσης. Έπειτα αποτέλεσε τμήμα του δήμου Μαστοροχωρίων, ενώ από το 2011 υπάγεται στο δήμο Κόνιτσας. Εκκλησιαστικά υπάγεται στην Ιερά Μητρόπολη Δρυϊνουπόλεως, Πωγωνιανής και Κονίτσης, ενώ διαθέτει τον ιερό ναό της Παναγίας που χρονολογείται κατά τον 16ο αιώνα. Σύμφωνα με τα στοιχεία της απογραφής του 2011, ο πληθυσμός της ανέρχεται σε 68 κατοίκους.

## Ιστορικά στοιχεία

Κατά τη διάρκεια της Τουρκοκρατίας, η Βούρμπιανη ήταν γνωστή για τους ντόπιους κτίστες της καθώς και για τους τεχνίτες ξυλογλυπτικής. Υποστηρίζεται πως μετά το ξέσπασμα της επανάστασης του 1821, υπό τον φόβο των ληστών και των λεηλασιών, πολλοί κάτοικοι των χωριών του Σαραντάπορου βρήκαν καταφύγιο στη Βούρμπιανη. Κατά το β΄ μισό του 19ου η Βούρμπιανη ήταν πληθυσμιακά το δεύτερο μεγαλύτερο χωριό της ευρύτερης περιοχής, μετά την Κόνιτσα, με 384 οικογένειες κατά το 1854 και αντίστοιχα πάνω από 350 οικογένειες γύρω στο 1870. Τη δεκαετία του 1870 εντάθηκε το μεταναστευτικό ρεύμα προς αναζήτηση εργασίας, με επακόλουθο αρκετοί κάτοικοι να εγκατασταθούν σε περιοχές της Οθωμανικής Αυτοκρατορίας, της Ελλάδας και της Ρουμανίας.

Το 1878, σύμφωνα με αναφορά του γενικού πρόξενου Ιωαννίνων προς τον τότε υπουργό Εξωτερικών της Ελλάδας, Θεόδωρο Δηλιγιάννη, η Βούρμπιανη παρουσιάζεται ως μια από τις βορειότερες περιοχές της Ηπείρου όπου γλωσσικά κυριαρχούσαν τα ελληνικά. Το 1883 ιδρύθηκε η Φιλεκπαιδευτική Αδελφότητα που μερίμνησε για την ίδρυση του πρώτου σχολαρχείου της περιοχής, το οποίο στεγαζόταν σε διώροφο πέτρινο κτίριο και λειτούργησε μέχρι το 1986 ως δημοτικό Σχολείο, γυμνάσιο και οικοτροφείο, ενώ κατά τα τελευταία χρόνια του 19ου αιώνα ιδρύθηκε Παρθεναγωγείο.

Κατά την ύστερη Τουρκοκρατία, υπαγόταν στον καζά Λεσκοβικίου, ενώ παράλληλα υπέφερε, όπως και άλλοι οικισμοί της ευρύτερης περιοχής, από εκτεταμένα κρούσματα ληστειών, δολοφονιών και απαγωγών. Μετά την προσάρτηση στο ελληνικό κράτος, ο οικισμός αποτέλεσε έδρα στρατιωτικής εποπτείας της μεθορίου.

Κατά τις πρώτες ημέρες του Ελληνοϊταλικού πολέμου, η Βούρμπιανη κατελήφθη από τις ιταλικές δυνάμεις αλλά στις 7 Νοεμβρίου του 1940 απελευθερώθηκε από αποσπάσματα της Α΄ Μεραρχίας Πεζικού. Την περίοδο 1941 - 1944 σκοτώθηκαν, επί αλβανικού εδάφους, από τις δυνάμεις Κατοχής τέσσερις κάτοικοι του οικισμού. Κατά τη διάρκεια του Εμφυλίου Πολέμου, η Βούρμπιανη απετέλεσε επανειλημμένως πεδίο συγκρούσεων μεταξύ των αντιμαχόμενων πλευρών.

## Επιφανείς κάτοικοι

Από τη Βούρμπιανη κατάγονταν ο αξιωματούχος της αυλής του Αλή πασά, Κώστας Γραμματικός, ο ποιητής Τέλλος Άγρας, ο οφθαλμίατρος και ευεργέτης Αλέξιος Τράντας και ο στρατιωτικός και πολιτικός Σωκράτης Δημάρατος.

## Απογραφές πληθυσμού

## Παραπομπές


Κατηγορία:Δήμος Κόνιτσας
Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Μαστοροχωρίων
Kesha

Η **Κέσα Ρόουζ Σέμπερτ** (αγγλικά: *Kesha Rose Sebert*, 1 Μαρτίου 1987), γνωστή επαγγελματικά ως **Ke$ha**, είναι Αμερικανίδα τραγουδίστρια και τραγουδοποιός.

Το 2005, σε ηλικία 18 ετών, η Kesha υπέγραψε συμβόλαιο με τη δισκογραφική εταιρεία του Δρ. Λουκ, Kemosabe Entertainment. Αν και ήταν ενεργή μουσικός από τότε, κάνοντας φωνητικά και γράφοντας τραγούδια για άλλους καλλιτέχνες, αναδείχτηκε στις αρχές του 2009 με τη συμμετοχή της στο νούμερο ένα σινγκλ του ράπερ Flo Rida, "Right Round." Το ντεμπούτο άλμπουμ της, *Animal* και η πρώτη της εκτεταμένη εκτέλεση, *Cannibal*, κυκλοφόρησαν το 2010. Η ανευλαβής μουσική και η εικόνα της Kesha την ώθησαν στο να αποκτήσει άμεση εμπορική επιτυχία, με το *Animal* να κάνει ντεμπούτο στην Αμερική ως το νούμερο ένα άλμπουμ. Ακόμη, τα σινγκλ "Tik Tok" και "We R Who We R" από το άλμπουμ κατέκτησαν την πρώτη θέση μεταξύ άλλων τραγουδιών από το άλμπουμ και την επανακυκλοφορία του που έφτασαν στην πρώτη δεκάδα. Το ίδιο διάστημα, συνέχισε να γράφει τραγούδια για άλλους καλλιτέχνες, συμπεριλαμβανομένου του τραγουδιού "Till the World Ends" για τη Μπρίτνεϊ Σπίαρς. Το *Warrior*, το δεύτερο άλμπουμ της Kesha κυκλοφόρησε το Δεκέμβριο του 2012 και παρήγαγε το όγδοο τραγούδι της που έφτασε στην πρώτη δεκάδα, το "Die Young".

Τον Αύγουστο του 2017, η Kesha κυκλοφόρησε τον τρίτο της δίσκο *Rainbow*, παράγοντας το τραγούδι "Praying", το οποίο έφτασε μέχρι και σε δεκάδα σε ορισμένα charts.

Ύστερα μετά την περιοδεία που ακολούθησε για να προωθήσει το άλμπουμ της Rainbow, μοιράστηκε πληροφορίες ενημερώνοντας τους θαυμαστές της πως δουλεύει σε νέο άλμπουμ,μετά από πολύ καιρό αφού τελείωσε με τις ετοιμασίες για το νέο album... Ανακοίνωσε το νέο της  album με τίτλο High Road το οποίο κυκλοφορεί στις 31 Ιανουαρίου 2020. Σύμφωνα με την Kesha το High Road είναι μια μίξη από κάθε άλμπουμ της και φυσικά επιστρέφει στο είδος με το οποίο ξεκίνησε (δηλαδή την ποπ μουσική).

## Δίκη με τον Δρ. Λουκ
Η Κέσα κατηγόρησε τον Δρ.Λουκ πως από την αρχή της επαγγελματικής συνεργασίας τους την πρόσβαλε ψυχικά, τη βίασε, δημοσίευε άρθρα κατά της ίδιας αλλά και της οικογένειάς της και τέλος της έδινε ναρκωτικά για να αδυνατίσει. Έκανε δίκη εναντίον του για να σπάσει το συμβόλαιό τους αλλά τελικά στις 19 Φεβρουαρίου του 2016 απορρίφθηκε προσωρινά. 

## Προσωπική ζωή

### Σχέσεις
Από τον Μάιο μέχρι τον Αύγουστο του 2011 είχε σχέση με τον ράπερ T-Pain. Από το 2014 μέχρι το 2021 είχε μακρόχρονη on-off σχέση με τον Μπραντ Ασενφέλτερ.

### Πολιτική
Η Κέσα υπήρξε ειλικρινής επικριτής του πρώην προέδρου των ΗΠΑ, Ντόναλντ Τραμπ. Είχε γράψει μάλιστα το τραγούδι «Woman» το 2018, σε ένδειξη διαμαρτυρίας για ένα σεξιστικό σχόλιο του. Το 2024 ενέκρινε την Κάμαλα Χάρις στις προεδρικές εκλογές των Ηνωμένων Πολιτειών Αμερικής.

## Παραπομπές


## Εξωτερικοί σύνδεσμοι
* 
* Επίσημη ιστοσελίδα

Κατηγορία:Αμερικανίδες τραγουδίστριες
Κατηγορία:Αμερικανοί στιχουργοί
Κατηγορία:Αμερικανοί ράπερ
Κατηγορία:Μουσικοί ηλεκτροπόπ
Κατηγορία:Αμερικανίδες τραγουδίστριες ποπ
Κατηγορία:Αμερικανοί πολωνικής καταγωγής
Κατηγορία:ΛΟΑΤ πρόσωπα από τις ΗΠΑ
Στυλιανός Τσικάτος

Ο **Στυλιανός Τσικάτος** (30 Νοεμβρίου 1931 - Γλυφάδα Αττικής 19 Νοεμβρίου 2012) υπήρξε μέλος της ομάδας καλαθοσφαίρισης του Ολυμπιακού. Την περίοδο που αγωνίστηκε ο Ολυμπιακός κατέκτησε το πρώτο του πρωτάθλημα μπάσκετ (1949). 

Διέκοψε την ενασχόληση του με το μπάσκετ προκειμένου να τελειώσει την Ανωτάτη Σχολή Οικονομικών και Εμπορικών Επιστημών την οποία και τελείωσε με επιτυχία.

Στη συνέχεια κλήθηκε στο σώμα της αεροπορίας, και αργότερα εργάστηκε στην ''Ολυμπιακή Αεροπορία''.

## Παραπομπές


Κατηγορία:Έλληνες καλαθοσφαιριστές
Κατηγορία:Καλαθοσφαιριστές ΟΣΦΠ
Αλθαία (αποσαφήνιση)

* Αλθαία, αδελφή της Λήδας.
* Αλθαία (φυτό), γένος μονοετών ή πολυετών φυτών, της οικογένιεας των μαλαχιδών ή μαλβιδών.
* 119 Αλθαία αστεροειδής που επισημάνθηκε στις 3 Απριλίου 1872.
* Αλθαία Ιβηρίας, αρχαία ελληνική εμπορική πόλη στα νοτιοανατολικά της Ισπανίας, σημερινή Αλτέα.
*Αλθαία , γυναικείο όνομα, όπως Αλθαία Γκίμπσον (Althea Gibson), άλλοτε πρωταθλήτρια του τένις.

Κατηγορία:Αποσαφηνίσεις ονομάτων
Θεολόγος Βοσταντζόγλου

Ο **Θεολόγος Βοσταντζόγλου** (1895-1984) ήταν Έλληνας έμπορος και δημοσιογράφος που συνεταξε τρία λεξικά: το «Αντιλεξικόν ή Ονομαστικόν της Νεοελληνικής Γλώσσης» (α’ έκδοση 1949, β’ έκδοση 1962), το «Αναλυτικόν Ορθογραφικόν λεξικόν της Νεοελληνικής Γλώσσης (Καθαρευούσης και Δημοτικής)» (1967) και το «Εικονόγραπτον Ονομαστικόν της Νεοελληνικής Γλώσσης» (1975).

## Παραπομπές


Κατηγορία:Έλληνες δημοσιογράφοι του 19ου αιώνα
Κατηγορία:Έλληνες λεξικογράφοι
Κοινωνιολογική Εταιρεία

Η **Κοινωνιολογική Εταιρεία** ήταν ελληνικός επιστημονικός οργανισμός, που δημιουργήθηκε το 1907 από νεαρούς τότε επιστήμονες οι οποίοι είχαν επανέλθει στη χώρα μετά από σπουδές που πραγματοποίησαν στο εξωτερικό και αυτοαποκαλούνταν ως **Ομάδα των Κοινωνιολόγων**.

Σκοποί της ίδρυσης της Εταιρείας ήταν η προαγωγή κοινωνικών και οικονομικών μελετών που αποσκοπούσαν στην αντιμετώπιση των κοινωνικών ζητημάτων της εποχής με βάση τις ανάγκες του λαού.

Πρωτεργάτες της ομάδας ήταν οι Αλέξανδρος Παπαναστασίου, Αλέξανδρος Δελμούζος, Θρασύβουλος Πετιμεζάς, Αλέξανδρος Μυλωνάς, Τιμόθεος Ηλιόπουλος, Αλ. Βαμβέτσος, Λουκάς Νάκος, Δημήτριος Σαράτσης, Π. Φραντζής, Ι. Λυμπερόπουλος, Ν. Εξαρχόπολος, Θαλής Κουτούπης, Π. Αραβαντινός, Κ. Τριανταφυλλόπουλος, και άλλοι.

Η Εταιρεία προχώρησε σύντομα, το Φεβρουάριο του 1908 και στην έκδοση του επίσημου επιστημονικού της περιοδικού, με τίτλο *Επιθεώρησις των Κοινωνικών και Νομικών Επιστημών*, με το οποίο εξέφραζε τακτικά τις θέσεις της.

Η πρώτη δημόσια πολιτική εμφάνιση της ομάδας γίνεται με διαμαρτυρία στο περιοδικό «Δικαιοσύνη» που εκδόθηκε στις 24/5/1908. Η διαμαρτυρία σχετιζόταν με την απειλή του τότε Υπουργού Παιδείας κατά του Κωστή Παλαμά, ότι θα τον απέλυε από Γενικό Γραμματέα του Πανεπιστημίου αν εξακολουθούσε να γράφει τα ποιήματά του στη δημοτική γλώσσα.

Σταδιακά, η ομάδα των Κοινωνιολόγων εξελίχθηκε σε πολιτικό φορέα με κυρίαρχη μορφή τον Αλέξανδρο Παπαναστασίου. Η ομάδα συμμετείχε αυτόνομα στις εκλογές του Αυγούστου 1910, Νοεμβρίου 1910 και Μαρτίου 1912, ενώ στη συνέχεια συνέπραξε με τον Ελευθέριο Βενιζέλο. Το 1922 ο Αλέξανδρος Παπαναστασίου ίδρυσε την Δημοκρατική Ένωση ως μετεξέλιξη του πολιτικού φορέα των Κοινωνιολόγων. Στις 12 Φεβρουαρίου 1922 μέλη της Δημοκρατικής Ένωσης θα δημοσιεύσουν το Δημοκρατικό Μανιφέστο, με το οποίο καταγγελόταν προς τον ελληνικό λαό η στάση των φιλοβασιλικών κυβερνήσεων σε σχέση με το Μικρασιατικό. Η δημοσίευση του κειμένου θα προκαλέσει την αντίδραση της κυβέρνησης του Δ. Γούναρη. Εναντίον όσων είχαν υπογράψει τη διακήρυξη ασκήθηκε ποινική δίωξη, παραπέμφθηκαν σε δίκη και καταδικάστηκαν με το αιτιολογικό της "εξύβρισης του Βασιλέως". Η Δημοκρατική Ένωση αναδείχθηκε δεύτερο κόμμα στις εκλογές του 1923.

## Πηγές
* "*ΧΡΟΝΙΚΟ του 20ου αιώνα*", έκδοση "*ΔΟΜΙΚΗ*", Αθήνα 1991, σελ. 116 και 357.
* Σπυρίδων Α. Μαρκέτος. Ο Αλέξανδρος Παπαναστασίου και η εποχή του: αντινομίες του μεταρρυθμιστικού σοσιαλισμού. Διδακτορική διατριβή, τμήμα Ιστορίας και Αρχαιολογίας ΕΚΠΑ, 2000.

## Παραπομπές


Κατηγορία:Πολιτική της Ελλάδας
Κατηγορία:Κοινωνιολογία
Κατηγορία:Επιστημονικές εταιρείες
Διογένης ο Κυζικηνός

Ο **Διογένης ο Κυζικηνός** ήταν αρχαίος Έλληνας ιστορικός, γεωγράφος, τοπογράφος και γραμματικός που έζησε στα μέσα του 5ου με 4ου αιώνα π.Χ.

Γεννήθηκε στη Κύζικο της Μυσίας παρά την Προποντίδα, εξ ου και η προσωνυμία του. Σύμφωνα με τις πληροφορίες που παρέχουν το λεξικό Σούδα και ο Στέφανος ο Βυζάντιος ο Διογένης ο Κυζικηνός έγραψε αρκετά φιλολογικά έργα εκ των οποίων παραδίδονται οι ακόλουθοι τίτλοι:
* "**Περί των εν βιβλίοις σημείων**"
* "**Περί ποιητικής**"
* "**Περί στοιχείων**" και 
* "**Πάτρια Κυζίκου**" το οποίο και χαρακτηρίζεται τοπογραφικό και ιστορικό έργο. Στο συγκεκριμένο έκανε ειδική αναφορά στα μνημεία, την ιστορία και την τοπογραφία της γενέτειράς του, της Κυζίκου, μεταξύ των οποίων αναφέρονται και οι επτά νήσοι της Προποντίδας. Ως προς τον τρόπο γραφής και αναφοράς είναι κάτι ανάλογο με το έργο που είχε συγγράψει ο Διονύσιος ο Θράξ με τον τίτλο "Περί Ρόδου".

* Απ΄ όλα τα παραπάνω έργα έχουν σωθεί μόνο αποσπάσματα.

## Πηγές
* Στέφανος Βυζάντιος "*Εκ των Εθνικών εν επιτομή*", 28,7 - 165,11 Αύγουστος Μάινεκε - Βερολίνο 1849.
* Στέφανος Βυζάντιος "*Εκ των Εθνικών εν επιτομή*". Εκδ. Γεωργιάδης - Αθήναι 1994.
* "Εγκυκλοπαίδεια Πάπυρος Larousse Britannica" τομ.21ος, σελ.104.
* Κ. Γεωργακόπουλος "*Αρχαίοι Έλληνες Θετικοί Επιστήμονες*" Εκδ. Γεωργιάδης - Αθήναι 1994, σελ. 146-147.

Κατηγορία:Αρχαίοι Έλληνες ιστορικοί
Κατηγορία:Αρχαίοι Έλληνες γραμματικοί
Κατηγορία:Αρχαίοι Έλληνες γεωγράφοι
Κατηγορία:Αρχαίοι Κυζικηνοί
Κατηγορία:Τοπογράφοι
Κηφισός (μυθολογία)

Ο **Κηφισός**, σύμφωνα με την ελληνική μυθολογία και ιδιαίτερα με τους αττικούς μύθους ήταν δευτερεύουσα θεότητα της Αττικής. Πρόκειται για αλληγορική προσωποποίηση του ομώνυμου ποταμού του Κηφισού, που συνδέεται άλλοτε με τις πλούσιες παροχές του στην γύρω περιοχή και άλλοτε με τις καταστροφές που προκαλούσε η υπερχείλισή του.

Καταφανώς, ως προστάτης των παροικούντων στις όχθες του, εμφανίζεται πατέρας της Διογένειας, της οποίας η κόρη Πραξιθέα έγινε σύζυγος του βασιλιά της Αθήνας Ερεχθέως. Ο Κηφισός τιμόταν ιδιαίτερα στην αρχαία Αθήνα ως προστάτης του αθηναϊκού πεδίου ενώ παράσταση αυτού υπήρχε στο δυτικό αέτωμα του Παρθενώνα που βρίσκεται σήμερα στο Βρετανικό Μουσείο στο Λονδίνο.

## Πηγές
* "Μεγάλη Ελληνική Εγκυκλοπαίδεια" τόμ.ΙΔ΄, σελ. 352

Κατηγορία:Θεότητες της ελληνικής μυθολογίας
Κατηγορία:Ποτάμιες θεότητες της ελληνικής μυθολογίας
Διογένειον

Με το όνομα **Διογένειον** φερόταν ένα ιδιαίτερο γυμνάσιο στην αρχαία Αθήνα που δημιουργήθηκε μετά το 229 π.Χ. προς τιμή του μεγάλου ευεργέτη της Αθήνας και φρούραρχου του Πειραιά Διογένη του Μακεδόνα. 

Το Διογένειον αναφέρει μία φορά ο Πλούταρχος, πλην όμως έγινε περισσότερο γνωστό στους νεότερους χρόνους από τις πολλές και εντοιχισμένες επιγραφές παρά το λεγόμενο Βαλεριάνειο τείχος στο τμήμα του που βρισκόταν στην άλλοτε εκκλησία του Αγίου Δημητρίου του Κατηφόρη. Το σημείο αυτό σήμερα εντοπίζεται στο ανατολικό τμήμα της Αγοράς, στη διασταύρωση των σημερινών οδών Αδριανού και Ερεχθέως. Πολλοί όμως είναι εκείνοι που υποστηρίζουν ότι η πραγματική θέση του γυμνασίου αυτού δεν είναι το σημείο που εντοπίστηκαν οι πινακίδες αλλά ο χώρος που βρίσκεται μεταξύ των σημερινών οδών Ευριπίδου και Μενάνδρου, δίπλα δηλαδή από τον ναό του Αγίου Ιωάννη. 

Στο Διογένειο τελούνταν από τους εφήβους η αρχαία εορτή τα Διογένεια ομοίως προς τιμή του μεγάλου ευεργέτη.

## Πηγές
* «Εγκυκλοπαίδεια Πάπυρος Larousse Britannica», τομ. 21ος, σελ. 103.

Κατηγορία:Αρχαία γυμνάσια της Αθήνας
Κατάλογος Γερουσιαστών των Ηνωμένων Πολιτειών από τη Χαβάη

Η **[[Χαβάη]]** εισήλθε στην Ένωση στις 21 Αυγούστου 1959.

## Τάξη 1
Οι Γερουσιαστές των ΗΠΑ της Τάξης 1 εκλέγονται για τρία Κογκρέσα με πρώτη εκλογή τους την πρώτη εκλογή της πολιτείας το 1959 και οι έδρες τους πρόσφατα  ήταν ανοικτές προς εκλογή το 1994, 2000, 2006 και 2012.

## Τάξη 3
Τάξεις του 1992, 1998, 2004 και του 2010.

## Βλέπε επίσης
* Κατάλογος Αντιπροσώπων των Ηνωμένων Πολιτειών από τη Χαβάη
* Αντιπροσωπείες στο Κογκρέσο των Ηνωμένων Πολιτειών από τη Χαβάη
* Κατάλογος τρεχόντων Γερουσιαστών των Ηνωμένων Πολιτειών

Γερουσιαστες
γερουσιαστες Χαβαη
Λάλημα το Γαμπρού (Γαμήλιος Χορός)

Το **Λάλημα το Γαμπρού** είναι ένας Ελληνικός Γαμήλιος Χορός, που λαμβάνει χόρο στο δρόμο πριν την τέλεση του μυστηρίου. 
Αφού ετοιμαστεί η προίκα του γαμπρού που αποτελείται από τα ρούχα και τα παπλώματα, ξεκινά φεύγοντας μια πομπή από το σπίτι του γαμπρού με προορισμό το σπίτι της νύφης. Η πομπή συνοδεύεται από μουσικούς και τραγούδια στην οποία χορεύουνε καθ΄όλη τη διαδρομή μέχρι να φτάσουν στον τελικό τους προορισμό που είναι το σπίτι της νύφης. Μπροστά προπορεύεται πάντα μια κοπέλα η οποία χορεύοντας κρατά στα χέρια της γαρύφαλλα. Όταν φτάσουν στο σπίτι τότε η κοπέλα θα μοιράσει τα γαρύφαλλα στον γαμπρό και στους άνδρες συγγενείς του. Αυτό το χορευτικό εθιμο τηρείται με ελάχιστες παραλλαγές σε πολλές περιοχές της Ελλάδας.

Κατηγορία:Ελληνικοί χοροί
Δραβίδες

Με την ονομασία **Δραβίδες**, εκ της σανσκριτικής λέξεως *Dravida*, αναφέρεται κυρίως η περισσότερο μελαχρινή φυλή των Ινδών. Ο όρος αν και είναι αρκετά παλαιός (τον επινόησε ο Ροβέρτος Κάλντγουελ στο σύγγραμμά του *Comparative Grammar of the Dravidian or South Indian Family of Languages* το 1856), συνεχίζει να είναι σε χρήση μόνο για ιστορικούς, πολιτιστικούς και γλωσσικούς λόγους.

Οι Δραβίδες, που αποτελούν ινδική εθνική ενότητα με επιμέρους εννέα φυλές, υπολογίζονται σήμερα σε 220 εκατομμύρια. Κατά τους ερευνητές είναι οι λιγότεροι διαφοροποιημένοι, παρότι είχαν δημιουργήσει ιδιαίτερο πολιτισμό παρά τον Ινδό ποταμό, περί το 3000 έως 2000 π.Χ., αναγνωριζόμενοι ως ο ανατολικότερος κλάδος της ευρύτερης μεσογειακής φυλής, στην οποία συμπεριλαμβάνονται οι Ίβηρες, Ετρούσκοι, Χετταίοι, Αιγύπτιοι και Σουμέριοι. Μετά την εισβολή των Αρίων στην ινδική χερσόνησο οι Δραβίδες περιορίστηκαν στο οροπέδιο Ντέκκαν όπου και απομονώθηκαν γενετικά.

Κύρια εξωτερικά χαρακτηριστικά γνωρίσματα αυτών είναι το σκουρόχρωμο δέρμα τους, ελάχιστα τριχωτό, η δολιχοκεφαλία, τα κατσαρά μαύρα μαλλιά, τα παχιά χείλη, όχι όμως ανεστραμμένα όπως των Αφρικανών, το μέτριο ανάστημά τους, με μέσο ύψος περί το 1,63 μέτρο, οι ψιλές κνήμες, και η αυξημένη ομάδα αίματος Β, ενώ ο παράγοντας ρέζους εντοπίζεται σε ποσοστό 5-10% του όλου πληθυσμού. Σήμερα οι Δραβίδες απαντώνται κυρίως σε τέσσερις ομόσπονδες πολιτείες της Ινδίας και στη Σρι Λάνκα.

Παραμένει σε αμφιβολία αν οι Δραβίδες είναι αυτόχθονες της Ινδίας.
Στους Δραβίδες περιλαμβάνονται κατ' αλφαβητική σειρά οι: Γκοντ, Καναντίγκας, Κοντάβας, Κουρούχ, Μαλαγιάλοι, Μπραχούι, Ταμίλ, Τελούγκοι και Τουλούβας.

Τέλος σημειώνεται ότι οι Δραβίδες έχουν αναπτύξει ιδιαίτερη ομάδα γλωσσών, τις λεγόμενες δραβιδικές γλώσσες, στις οποίες περιλαμβάνονται περί τις 23 επιμέρους γλώσσες που ομιλούνται στη ΝΑ. Ινδία και στη Β. Σρι Λάνκα, σύμφωνα με σχετικές μελέτες (1969).

## Πηγές
* *Εγκυκλοπαίδεια Πάπυρος Larousse Britannica*, τόμ. 21ος, σσ. 302-303

## Εξωτερικοί σύνδεσμοι

*Μεγάλιθοι, Κυκλώπεια και οι Δραβίδες
*Harappa.com Ματιές της Νότιας Ασίας πριν από το 1947
*Λαοί και γλώσσες στην προ-ισλαμική κοιλάδα του Ινδού
*Διεθνής Οργάνωση Δραβίδων (NPO & NGO) από το 2004

Δραβιδες
2189 Θαραγόθα

Ο **Θαραγόθα (Zaragoza)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,8. Ανακαλύφθηκε το 1975 από το προσωπικό του «Αστεροσκοπείου Φελίξ Αγκυγιάρ» (Ελ Λεονθίτο της Αργεντινής) και πήρε το όνομά του προς τιμή του 'Αλδο Θαραγόθα (*Aldo Zaragoza*, 1924-1979), επικεφαλής του γραφείου υπολογισμών στο αστεροσκοπείο.

## Φυσικά χαρακτηριστικά
Ο φασματικός τύπος του Θαραγόθα είναι **S** (λιθώδης). Ο Θαραγόθα περιστρέφεται γύρω από τον εαυτό του μία φορά κάθε 4 ώρες και 56 λεπτά (Higgins 2011).

## Εξωτερικοί σύνδεσμοι
* Τροχιά από το JPL (Java) / Εφημερίδα

Θαραγοθα
2190 Κουμπερτέν

μικρογραφία|Η τροχιά του αστεροειδούς 2190 Κουμπερτέν
Ο **Κουμπερτέν (Coubertin)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,5. Ανακαλύφθηκε το 1976 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του βαρόνου Πιερ ντε Κουμπερτέν, αναβιωτή των νεότερων Ολυμπιακών Αγώνων, με την ευκαιρία των Ολυμπιακών Αγώνων της Μόσχας.

Αξιοσημείωτη είναι η μικρή κλίση της τροχιάς του Κουμπερτέν ως προς την εκλειπτική, μόλις 49΄42΄΄, κάτι που θα διευκόλυνε μια διαστημική αποστολή από τη Γη σε αυτό τον αστεροειδή.

## Φυσικά χαρακτηριστικά
Τα φυσικά χαρακτηριστικά του Κουμπερτέν είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κουμπερτεν
2191 Ουψάλα

Η **Ουψάλα**(*Uppsala*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,3. Ανακαλύφθηκε το 1977 από τον Σουηδό αστρονόμο Κλάες-Ίνγκβαρ Λάγκερκβιστ, που παρατηρούσε από το όρος Στρόμλο της Αυστραλίας, και πήρε το όνομά της από τη γνωστή για το πανεπιστήμιό της πόλη Ουψάλα της Σουηδίας.

## Φυσικά χαρακτηριστικά
Η μέση διάμετρος της Ουψάλα εκτιμάται σε 17,54 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,173 ± 0,029.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ουψαλα
Κατηγορία:Ουψάλα
2192 Πυατιγκορίγια

μικρογραφία|3D μοντέλο του αστεροειδούς 2192 Πυατιγκορίγια
Η **Πυατιγκορίγια (Pyatigoriya)** είναι ένας αστεροειδής που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,3. Ανακαλύφθηκε το 1972 από τη Σοβιετική αστρονόμο Ταμάρα Σμιρνόβα, που παρατηρούσε από το Ναουτσνί της Κριμαίας, και πήρε το όνομά της το 1980 από τη ρωσική πόλη Πυατιγκόρσκ του Καυκάσου με αφορμή τα 200 χρόνια από την ίδρυσή της.

## Φυσικά χαρακτηριστικά
Η μέση διάμετρος της Πυατιγκορίγια εκτιμάται σε 31,6 χιλιόμετρα περίπου. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,0535 ± 0,012.

## Εξωτερικοί σύνδεσμοι
* Τροχιά από το JPL (Java) / Εφημερίδα

Πυατιγκοριγια
Ουζουνίδης (αποσαφήνιση)

Με το επώνυμο **Ουζουνίδης** μπορεί να αναφέρονται:

* ο Δημήτρης Ουζουνίδης (1960- ), Ελληνογάλλος οικονομολόγος και πανεπιστημιακός.
* ο Κυριάκος Ουζουνίδης, Έλληνας γευσιγνώστης και παγκόσμιος πρωταθλητής.
* ο Μαρίνος Ουζουνίδης (ποδοσφαιριστής) (1968- ), Έλληνας ποδοσφαιριστής και προπονητής.
* ο Μαρίνος Ουζουνίδης (πολιτικός), Έλληνας πολιτικός και βουλευτής.
* ο Νικόλαος Ουζουνίδης, Έλληνας έμπορος και Φιλικός.

## Δείτε επίσης
* Μαρίνος Ουζουνίδης (αποσαφήνιση)

Κατηγορία:Ελληνικά επώνυμα
2193 Τζάκσον

Ο **Τζάκσον (Jackson)** είναι ένας αστεροειδής που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 10,483. Ανακαλύφθηκε το 1926 από τον Νοτιοαφρικανό αγγλικής καταγωγής αστρονόμο Χάρρυ Έντγουιν Γουντ, που παρατηρούσε από το Γιοχάνεσμπουργκ, και πήρε το όνομά του προς τιμή του Νοτιοαφρικανού αστρονόμου Σύριλ Τζάκσον.

## Φυσικά χαρακτηριστικά
Τα κυρίως φυσικά χαρακτηριστικά του Τζάκσον είναι άγνωστα. Ο Τζάκσον περιστρέφεται γύρω από τον εαυτό του μία φορά κάθε 4 ώρες 45 λεπτά και 15 δευτερόλεπτα (Oey 2009).

## Εξωτερικοί σύνδεσμοι
* Τροχιά από το JPL (Java) / Εφημερίδα

Τζακσον
2194 Άρπολα

Ο **Άρπολα (Arpola)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,61. Ανακαλύφθηκε το 1940 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του από το όνομα της θερινής κατοικίας του Βάισαλα.

## Φυσικά χαρακτηριστικά
Ο φασματικός τύπος του Άρπολα είναι **Xc**. Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Αρπολα
2195 Τένγκστρομ

Ο **Τένγκστρομ (Tengström)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,302. Ανακαλύφθηκε το 1941 από τη Φινλανδή αστρονόμο Λίιζι Ότερμα, που παρατηρούσε από το Τούρκου, και πήρε το όνομά του προς τιμή του Σουηδού αστρονόμου και γεωδαίτη `Ερικ Τένγκστρομ.

## Φυσικά χαρακτηριστικά
Τα κυρίως φυσικά χαρακτηριστικά του Τένγκστρομ είναι άγνωστα. Ο Τένγκστρομ περιστρέφεται γύρω από τον εαυτό του μία φορά κάθε 2 ώρες 49 λεπτά και 16,0 δευτερόλεπτα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τενγκστρομ
Αγκυλόσαυρος

μικρογραφία|Αναπαράσταση του σκελετού του Αγκυλόσαυρου
Ο *Αγκυλόσαυρος* () ήταν από τους τελευταίους αγκυλόσαυρους και τους τελευταίους δεινόσαυρους. Έζησε λιγότερο από 70 εκατομμύρια χρόνια πριν. Δεν ήταν μόνο μακρύς αλλά και φαρδύς, σχεδόν 2 μέτρα πλάτος, και πολύ χαμηλός, με ύψος που μάλλον δεν ξεπερνούσε τα 1,20 μέτρα. Το μεγάλο βάρος του στηριζόταν σε τέσσερα κοντόχοντρα πόδια, με τα πίσω λίγο μακρύτερα. Ο λαιμός ήταν κοντός και δυνατός για να στηρίζει το πλατύ, βαρύ κεφάλι. Η ουρά ήταν μακριά και στενή. Η οστέινη θωράκιση από πλάκες στο δέρμα, οι δύο σειρές αιχμών κατά μήκος του σώματος, οι μεγαλύτερες αιχμές σαν κέρατα στον λαιμό και το βαρύ ρόπαλο στην ουρά χρησίμευαν για άμυνα. Οι πιθανοί τρόποι χρήσης του ροπάλου και η συμπεριφορά των αγκυλόσαυρων σχολιάζονται ακόμα από τους επιστήμονες. Στη Βόρεια Αμερική, λιγότερο από 70 εκατομμύρια χρόνια πριν, ένα αργοκίνητο φυτοφάγο είχε μεγάλη ανάγκη να αμυνθεί από τους μεγαλύτερους θηρευτές, όπως τον *Αλμπερτόσαυρο* και τον *Τυραννόσαυρο*. Πιστεύεται ότι ακόμη και τα βλέφαρα του *Αγκυλόσαυρου* ήταν προστατευμένα.

## Αγκυλοσαυρίδες
Η μεγάλη ομάδα των θωρακισμένων δεινόσαυρων είναι γνωστή με τη γενική ονομασία αγκυλόσαυροι από το όνομα ενός από τους μεγαλύτερους τέτοιους δεινόσαυρους. Οι αγκυλόσαυροι είναι γένος ορνιθίσχιων δεινοσαύρων, το οποίο έζησε στο ύστερο Κρητιδικό, πριν 66,5 με 65,5 εκατομμύρια χρόνια στη Βόρεια Αμερική. Η ομάδα περιλαμβάνει την υποομάδα των Αγκυλοσαυρίδων με πολλά διακριτικά χαρακτηριστικά, όπως το σχήμα και τη δομή του κρανίου, τις περίπλοκες διαδρομές των αεροφόρων οδών μέσα στο κρανίο και το μεγάλο ρόπαλο ή σφυρί στην άκρη της ουράς. Παρόλο που ο *Αγκυλόσαυρος* χρησίμευσε για να καθιερωθεί η ομάδα, τα απολιθώματά του είναι λιγότερο πλήρη από εκείνα άλλων παρόμοιων τύπων, όπως του *Ευπλοκέφαλου.*

## Ανακάλυψη
Ο *Αγκυλόσαυρος* οφείλει το όνομά του στον Μπάρνουμ Μπράουν, έναν Αμερικανό παλαιοντολόγο που το 1908 πρόσεξε την άκαμπτη δομή της σπονδυλικής του στήλης. Λείψανά του βρέθηκαν στη Μοντάνα των ΗΠΑ και στην Αλμπέρτα του Καναδά. Περιλαμβάνουν δύο κρανία, τμήματα του μπροστινού άκρου, σπονδύλους του λαιμού, του σώματος και της ουράς, πολύ κυρτά πλευρά, οστεοδέρματα (οστέινες πλάκες του δέρματος), μεμονωμένα δόντια και το περίφημο ρόπαλο της ουράς.

Κατηγορία:Αγκυλοσαυρίδες
Νικόλαος Ουζουνίδης

Ο **Νικόλαος Ουζουνίδης** ήταν Έλληνας έμπορος του 18ου αιώνα και ένα από τα πρώτα μέλη της Φιλικής Εταιρίας. Ήταν από τους πρωτεργάτες της προεπαναστατικής περιόδου και σημαντικός δωρητής της οργάνωσης.

## Βιογραφικά στοιχεία
Κατάγονταν από τη Θεσσαλονίκη. Ήταν έμπορος για αρκετά χρόνια στην Οδησσό. Την περίοδο που βρίσκονταν στη Μόσχα, ήρθε σε επαφή με έναν εκ των τριών ιδρυτών της Φιλικής Εταιρίας, τον Νικόλαο Σκουφά, ο οποίος τον μυεί στην μυστική οργάνωση. Σύμφωνα με το αρχείο του Παναγιώτη Σέκερη, έγινε μέλος της μυστικής οργάνωσης στις 7 Σεπτεμβρίου 1815. Αποτελεί πιθανώς το δεύτερο κατά σειρά πρόσωπο μετά τον Γεώργιο Σέκερη που εγγράφεται σε αυτήν, μετά την ίδρυση της οργάνωσης στην Οδησσό το 1814. Ήταν ο πρώτος υποστηριχτής του Σκουφά, όταν προσπαθούσε ο τελευταίος να πείσει του Έλληνες εμπόρους της ρωσικής πόλης, να συνδράμουν στους σκοπούς της οργάνωσης, σε μια δύσκολη επιχειρηματικά περίοδο για τον συνιδρυτή της εταιρίας. Έπειτα ο Ουζουνίδης, φέρεται να μεταβαίνει στη Θεσσαλονίκη και να βοηθά στην προετοιμασία του απελευθερωτικού αγώνα, που εκδηλώνεται με την κήρυξη της Ελληνικής Επανάστασης του 1821.

## Παραπομπές


Κατηγορία:Έλληνες μέλη της Φιλικής Εταιρείας
Κατηγορία:Έλληνες ευεργέτες
2198 Τσεπλέχα

Ο **Τσεπλέχα (Ceplecha)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 14,3. Ανακαλύφθηκε το 1975 από το προσωπικό του Αστεροσκοπείου του Χάρβαρντ στο Όουκ Ριτζ, και πήρε το όνομά του προς τιμή του Τσέχου αστρονόμου Ζντένεκ Τσεπλέχα.

## Φυσικά χαρακτηριστικά
Τα φυσικά χαρακτηριστικά του Τσεπλέχα είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τσεπλεχα
2199 Κλετ

Ο **Κλετ (Kleť)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,1. Ανακαλύφθηκε το 1978 από τον Τσέχο αστρονόμο Αντονίν Μρκος στο Αστεροσκοπείο Κλετ, και πήρε το όνομά του από το ομώνυμο βουνό στη νότια Βοημία, όπου και το αστεροσκοπείο.

## Φυσικά χαρακτηριστικά
Τα κυρίως φυσικά χαρακτηριστικά του Κλετ είναι άγνωστα. Ο Κλετ περιστρέφεται γύρω από τον εαυτό του μία φορά κάθε 12 ώρες και 51 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κλετ
2200 Πασαντένα

Ο **Πασαντένα (Pasadena)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,695. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες βαν Χούτεν και Ίνγκριντ βαν Χούτεν-Γκρένεβελντ, και πήρε το όνομά του από το ομώνυμο προάστιο του Λος `Αντζελες, έδρα του Καλτέκ και του JPL.

## Φυσικά χαρακτηριστικά
Τα φυσικά χαρακτηριστικά του Πασαντένα είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Πασαντeνα
Δράγγες

Οι **Δράγγες**, ή **Δράνγκες**, ή **Δαράγγες**, ή **Δαράνγκες**, ήταν αρχαίος περσικός λαός που κατοικούσε στην αρχαία Δραγγιανή, ή Δρανγκιανή, παρά τις όχθες του Ετυμάνδρου ποταμού (σύγχρονου Χέλμαντ). Το όνομά τους όσο και η ονομασία της χώρας τους φέρονται να επικράτησαν μετά την μεγάλη εκστρατεία του Μ. Αλεξάνδρου. Παρά  ταύτα ο Ηρόδοτος τους αναφέρει με το όνομα **Σαράγγες**.

Όταν ο Μέγας Αλέξανδρος κατέλαβε τη χώρα των Περσών κατέλαβε και την χώρα αυτών που αποτελούσε τμήμα της Περσικής Αυτοκρατορίας. Αργότερα επί βασιλείας των Σελευκιδών η χώρα τους υπάχθηκε στο Βασίλειο της Συρίας και ακολούθως στον Ελληνοβακτριανό ηγεμόνα Ευθόδημο από τον οποίο και περιήλθε τελικά στους Πάρθους.

## Πηγές
* "Εγκυκλοπαίδεια Πάπυρος Larousse Britannica" τομ.21ος, σελ.305.

Κατηγορία:Αρχαίοι λαοί
Κατηγορία:Ιστορία του Αφγανιστάν
2196 Έλικοτ

Ο **Έλικοτ (Ellicott)** είναι ένας σκουρόχρωμος αστεροειδής, που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 10,25. Ανακαλύφθηκε το 1965 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του προς τιμή του Αμερικανού αστρονόμου Άντριου Έλικοτ Ντάγκλας (*Andrew Ellicott Douglass*).

## Φυσικά χαρακτηριστικά
Η μέση διάμετρος του Έλικοτ εκτιμάται σε 59,21 χιλιόμετρα. Ο φασματικός τύπος του είναι **CFXU** (κατά Tholen), ενώ το γεωμετρικό άλβεδό του είναι 0,040. Ο Έλικοτ περιστρέφεται γύρω από τον εαυτό του μία φορά κάθε 9 ώρες 4 λεπτά και 14 δευτερόλεπτα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ελικοτ
2197 Σαγκάη

Η **Σαγκάη** (*Shanghai*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,465. Ανακαλύφθηκε το 1965 από το προσωπικό του Αστεροσκοπείου του Μενεξεδένιου Βουνού στο Νανκίνγκ της Κίνας και πήρε το όνομά του από την ομώνυμη κινεζική μεγαλούπολη.

## Φυσικά χαρακτηριστικά
Η μέση διάμετρος της Σαγκάης εκτιμάται σε 22,36 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,117 ± 0,021. Η Σαγκάη περιστρέφεται γύρω από τον εαυτό της μία φορά κάθε 4,5 ως 7,5 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σαγκαη
Κατηγορία:Σαγκάη
Σιδηροδρομικός Σταθμός Λιοπεσίου

Ο **Σιδηροδρομικός Σταθμός Λιοπεσίου (Παιανίας)** ήταν σταθμός των Σιδηροδρόμων Αττικής και μετέπειτα των Σιδηροδρόμων Πειραιώς - Αθηνών - Πελοποννήσου, επί της σιδηροδρομικής γραμμής Λαυρίου - Αγίων Αναργύρων, στη χιλιομετρική θέση 52,999 από το σταθμό Λαυρίου. Βρισκόταν στην Παιανία (παλαιότερα Λιόπεσι) και πήρε το όνομά του από την κοινότητα (σήμερα δήμο) που εξυπηρετούσε. Εγκαινιάστηκε το 1885 και έκλεισε το 1957, μαζί με τη γραμμή Λαυρίου - Αγίων Αναργύρων. Το κτίριο του σταθμού σώζεται μέχρι σήμερα και χρησιμοποιείται ως παιδικός σταθμός. Βρίσκεται αμέσως δυτικά από την συμβολή της Λεωφόρου Λαυρίου και της οδού Αττικής. Ο χώρος των γραμμών σήμερα έχει καταληφθεί από ανοικτά γήπεδα μπάσκετ. Οι σιδηροτροχιές μέσα στον χώρο του σταθμού παρέμεναν μέχρι τα μέσα της δεκαετίας 1980.

Κατηγορία:Κλειστοί σιδηροδρομικοί σταθμοί στην Ελλάδα
Λιοπεσι
Λιοπεσι
Κατηγορία:Παιανία
Γρηγόριος Σαπουντζής

Ο **Γρηγόριος Σαπουντζής** ήταν σημαντικός Μακεδονομάχος από το Γκορνίτσοβο (Κέλλη) Φλώρινας.

## Βιογραφικά στοιχεία
Ο Γρηγόριος Σαπουντζής γεννήθηκε το 1876 στο Γκορνίτσοβο (Κέλλη) Φλώρινας. Ο Στέργιος (Τέγος) Σαπουντζής ήταν ανηψιός του, γιος του αδελφού του Αναστάσιου. Ο πατέρας του Γρηγόριου, Χρήστος Σαπουντζής (1848 - 1902) δολοφονήθηκε απ' τους Βούλγαρους κομιτατζήδες. Ο Γρηγόριος δραστηριοποιήθηκε στον ένοπλο αγώνα κατά των Βουλγάρων κομιτατζήδων, ήδη από το 1903, χρονιά κατά την οποία εντάχθηκε ως οπλίτης στο σώμα του γαμπρού του, οπλαρχηγού Μηνά Τσάλκου, που δρούσε στην περιοχή Αμυνταίου. Στη συνέχεια εγκαταστάθηκε στη Φλώρινα, όπου συνεργάστηκε με το *Εθνικό Κέντρο Φλωρίνης*. Πολλές φορές συνεργάστηκε σε επιχειρήσεις με τους οπλαρχηγούς Ευάγγελο Νικολούδη και Ιωάννη Καραβίτη.

Στις 15 Ιουλίου του 1906 οργάνωσε την επιχείρηση του Γκορνιτσόβου (Κέλλης), συντονίζοντας τα σώματα των Ευ. Νικολούδη και Ι. Καραβίτη. Στη γενέτειρα του Γρηγόριου Σαπουντζή, κρύβονταν Βουλγαρικά σώματα με την ανοχή μέρους των κατοίκων. Έτσι σε συνεννόηση με το Ελληνικό Προξενείο Μοναστηρίου και τον πρόξενο Νικόλαο Ξυδάκη, συναποφασίστηκε η επίθεση στο χωριό. Η επιχείρηση όμως προδώθηκε, καθώς ο Γρηγόριος Σαπουντζής στον ενθουσιασμό του, εκμυστηρεύτηκε σε δύο Οθωμανούς, γνωστούς του, ότι προτίθεται να επιτεθεί στο Γκορνίτσοβο. Έτσι κατά την είσοδο των Ελληνικών σωμάτων, συνάντησαν Οθωμανικό στρατιωτικό απόσπασμα. Ακολούθησε σφοδρή μάχη κατά την οποία οι Έλληνες είχαν δώδεκα νεκρούς, μεταξύ των οποίων και τον Ευάγγελο Νικολούδη. Ο Γρηγόριος Σαπουντζής συνελήφθη και φυλακίστηκε στις φυλακές Μοναστηρίου, από τις οποίες δραπέτευσε λίγο αργότερα.

## Παραπομπές


Κατηγορία:Μακεδονομάχοι
Κατηγορία:Ιστορία της Φλώρινας
Δυναμική μετεωρολογία

Η **δυναμική μετεωρολογία** είναι ένας από τους βασικότερους κλάδους της μετεωρολογίας. Κύριο αντικείμενο έρευνας και μελέτης του κλάδου αυτού είναι η ατμοσφαιρική δυναμική και παντός φαινομένου που προκαλείται εξ αυτής στο κατώτερο στρώμα της ατμόσφαιρας.

Έτσι στα ενδιαφέροντα της δυναμικής μετεωρολογίας περιλαμβάνονται η δυναμική του ξηρού και του υγρού αέρα, η υδροστατική ισορροπία και η κατακόρυφη σταθερότητα ή μεταβλητότητα, οι βασικές κινήσεις των αερίων μαζών, οι τύποι ροής, οι στροβιλισμοί και κυκλοφορία αυτών, η δυναμική πρόβλεψη του καιρού με βάση αριθμητικές μεθόδους, σε συνάρτηση με τη θεωρία της στροβιλώδους ροής και της διάχυσης θερμότητας των υδρατμών και των ρύπων, καθώς και με άλλες σχετικές θεωρίες.

Γενικά ο κλάδος αυτός προσπαθεί αφενός να ερμηνεύσει τα διάφορα συμβαίνοντα φαινόμενα και αφετέρου, δίνοντας μεγαλύτερη βαρύτητα στην πρόβλεψη των μελλοντικών καιρικών φαινομένων, έχοντας υπόψη τις βασικές σχέσεις ατμοσφαιρικής πίεσης, θερμοκρασίας, υγρασίας, νόμους ιδανικών αερίων, θερμοδυναμικούς νόμους, εξισώσεις κίνησης και υγρασίας κ.λπ.

Σήμερα με την εξέλιξη των ηλεκτρονικών μέσων και υπολογιστών ο κλάδος αυτός έχει αναπτυχθεί ιδιαίτερα, τυγχάνοντας παράλληλα και εξαιρετικά πολύπλοκος, εξαρτώμενος κατά μεγάλο μέρος και από άλλους συναφείς κλάδους πρωτίστως της μετεωρολογίας, όπως της φυσικής των νεφών, της ακτινοβολίας, της μικρομετεωρολογίας ακόμα δε καιι της κλιματολογίας.

## Πηγές
* *Εγκυκλοπαίδεια Πάπυρος Larousse Britannica*, τόμ. 21ος, σελ. 373

 

Δυναμικη
Διογένεια (εορτή)

Τα **Διογένεια** ήταν αρχαία ελληνική εορτή που τελούνταν στην αρχαία Αθήνα.

Τα Διογένεια φέρονται να καθιερώθηκαν μετά το 229 π.Χ. προς τιμή του ευεργέτη της Αθήνας Διογένη του Μακεδόνος. Τα μόνα γνωστά στοιχεία που έχουν διασωθεί για την εορτή αυτή είναι ότι τελούνταν στο Διογένειον αρχαίο γυμνάσιο από τους εφήβους του γυμνασίου και ότι είχε περισσότερο θρησκευτικό χαρακτήρα. 
Στο τέλος της εορτής αυτή γίνονταν σπονδές και θυσιάζονταν δύο ταύροι.

## Πηγές
* "Εγκυκλοπαίδεια Πάπυρος Laroysse Britannica" τομ.21ος, σελ.103.



Κατηγορία:Αρχαία Αθήνα
Κατηγορία:Αρχαίες ελληνικές εορτές
Φρούριο Νυμφαίας

thumb|right|400px|Νότια πλευρά οχύρωσης - η οποία σώζεται σήμερα.
Το **Φρούριο Νυμφαίας** (γνωστό και ως *Καλές της Νυμφαίας*) είναι ένα οχύρωμα ύστερης βυζαντινής περιόδου (1057-1453) 8 χλμ βορείως της Κομοτηνής στην Θράκη.

Το φρούριο είναι τετραγωνικής δομής και στο παρελθόν υπήρχαν τέσσερις κυλινδρικοί πύργοι σε κάθε γωνία. Σήμερα σώζονται κυρίως τα ερείπια της νότιας οχύρωσης. Η οχύρωση φτάνει τα 5 μέτρα ύψος με πάχος 1,8μέτρα. Η συνολική οχύρωση είχε περίμετρο 200 πόδια. Το φρούριο έλεγχε το πέρασμα από την πεδιάδα της Φιλιππούπολης μέσω της οροσειράς της Ροδόπης προς την πεδιάδα της Κομοτηνής.   

## Παραπομπές



Κατηγορία:Κομοτηνή
Κατηγορία:Βυζαντινά κάστρα στην Ελλάδα
Ρότζερ Άλμπερτσεν

Ο **Ρότζερ Άλμπερτσεν** (*Roger Albertsen*, 15 Μαρτίου 1957 - 2 Μαρτίου 2003) ήταν Νορβηγός ποδοσφαιριστής. Είχε αγωνιστεί στην ΑΝΤΟ Ντεν Χάαχ και στη Φέγενορντ που εκείνη την εποχή ήταν πολύ καλές ομάδες αλλά και στον Ολυμπιακό. Γεννήθηκε την 15 Μαρτίου του 1957 και πέθανε 13 μέρες πριν γιορτάσει 46α γενέθλια του.

## Καριέρα
Ξεκίνησε την καριέρα του με τις τοπικές, χαμηλότερου επιπέδου ομάδες, την Tyssedal και της Odda. Θεωρείται ως ένας πολύ μεγάλο ταλέντο, και εκπροσωπεί τη Νορβηγία αρκετές φορές σε επίπεδο νεολαίας. Παρ 'όλα αυτά, σόκαρε, όταν έφυγε από τη χώρα σε ηλικία 17 ετών για να δοκιμάσει την τύχη του στην Ολλανδία, όπου συνάντησε τον συμπατριώτη του Harald Berg της ΑΝΤΟ Ντεν Χάαχ. Το καλοκαίρι του 1979, μεταφέρθηκε στη Φέγενορντ, όπου έγινε ένας πολύτιμος παίκτης στην ομάδα που τερμάτισε τέταρτη στο πρωτάθλημα και κέρδισε το κύπελλο. Ωστόσο, στο τέλος της σεζόν, μετά από μόλις ένα χρόνο στο Ρότερνταμ, επέστρεψε στην ΑΝΤΟ Ντεν Χάαχ.
Στα μέσα της σεζόν 1982/83, πήγε στον Ολυμπιακό, όπου κέρδισε ένα μετάλλιο πρωταθλήματος. Πέρασε τρία χρόνια από την καριέρα του εκεί, έκανε καλή δουλειά σαν μέσος, πριν ο παλιός του φίλος Arne Dokken τον έπεισε να επιστρέψουν στην πατρίδα τους και να παίξουν για τη Ρόσενμποργκ. Έτσι, το καλοκαίρι του 1985, μετά από μια δεκαετία στο εξωτερικό, ο Άλμπερτσεν έπαιξε πρώτη φορά στην κορυφαία ομάδα στο νορβηγικό πρωτάθλημα. Ήταν μέλος της Ρόσενμποργκ ΜΚ τότε που κέρδισε τον τίτλο με δραματικό τρόπο το 1985, και έπαιξε δύο χρόνια στο σύλλογο του Τρόντχαϊμ πριν κρεμάσει τα παπούτσια του, λόγω τραυματισμού στο τέλος της σεζόν 1987.

## Εθνική

Είχε αγωνιστεί 25 φορές με τη Νορβηγία , και έκανε το ντεμπούτο του το 1976. Πολλοί τον θυμούνται από το διάσημο αγώνα ενάντια στην Αγγλία το 1981, όπου τιμήθηκε με την ισοφάριση του παιχνιδιού σε 1-1, παρά το γεγονός ότι οι τηλεοπτικές επαναλήψεις έχουν δείξει ότι στην πραγματικότητα δεν έχει αγγίξει την μπάλα, και η σέντρα του Tom Lund πήγε κατ 'ευθείαν στα δίχτυα.

## Θάνατος

Μετά την απόσυρση του από το παιχνίδι, ο Άλμπερτσεν εργάστηκε σε επιχείρηση υπολογιστών, καθώς επίσης προπονούσε ομάδες χαμηλότερου επιπέδου όπως την Orkanger, την Sokna και την Kongsberg. Στα τέλη του 2002, είχε διαγνωστεί με καρκίνο, και η πέθανε από την ασθένεια τον Μάρτιο του 2003.

## Τίτλοι

Φέγενορντ

* Κύπελλο KNVB: 1979-80

Ολυμπιακός Σ.Φ.Π.

* Α΄ Εθνική: 1982-83

Ρόσενμποργκ ΜΚ

* Νορβηγική Πρέμιερ Λιγκ: 1985

## Παραπομπές



Κατηγορία:Ποδοσφαιριστές Ολυμπιακού Πειραιώς
Κατηγορία:Μέσοι ποδοσφαιριστές
Κατηγορία:Νορβηγοί ποδοσφαιριστές
Κατηγορία:Ποδοσφαιριστές ΚΡΚ Γκενκ
Κατηγορία:Ποδοσφαιριστές ΑΝΤΟ Ντεν Χάαχ
Κατηγορία:Νορβηγοί ποδοσφαιριστές στο εξωτερικό
Κατηγορία:Ποδοσφαιριστές Φέγενορντ
Κατηγορία:Ποδοσφαιριστές Ρόσενμποργκ ΜΚ
Κατηγορία:Νορβηγοί προπονητές ποδοσφαίρου
Κατηγορία:Ποδοσφαιριστές Εθνικής Νορβηγίας
Κατηγορία:Προπονητές ποδοσφαίρου Κόνγκσμπεργκ ΦΚ
Κατηγορία:Προπονητές ποδοσφαίρου Όρκανγκερ ΙΦ
Κατηγορία:Ποδοσφαιριστές Έρεντιβιζι
ESCP Business School

Το **ESCP Business School** είναι ένα ευρωπαϊκό οικονομικό πανεπιστήμιο που βρίσκεται στο Παρίσι, στο Λονδίνο, στο Βερολίνο, στη Μαδρίτη και το Τορίνο. Όντας το αρχαιότερο οικονομικό πανεπιστήμιο στον κόσμο, ιδρυθέν το 1819, θεωρείται η πρώτη Σχολή Διοίκησης Επιχειρήσεων του κόσμου.

## Περιγραφή

Τα προγράμματα που προσφέρει το  ESCP Business School είναι τριπλά διαπιστευμένα από τους διεθνείς οργανισμούς AMBA, EQUIS και AACSB. Το σχολείο έχει πολλούς αξιόλογους αποφοίτους στους χώρους των επιχειρήσεων και της πολιτικής, όπως ο Patrick Thomas (Διευθύνων Σύμβουλος της Hermès), ο πρώην πρωθυπουργός της Γαλλίας, Jean-Pierre Raffarin και ο Επίτροπος της ΕΕ για την εσωτερική αγορά και υπηρεσίες κ. Michel Barnier.

Βρίσκεται στη 2η θέση στον κόσμο στην κατάταξη για Master in Management σύμφωνα με τους  Financial Times για το 2012  και στην 21η για το πρόγραμμα Executive MBA. Το ESCP υποδέχεται 4.000 φοιτητές και 5.000 στελέχη από 90 διαφορετικές χώρες κάθε χρόνο, προσφέροντάς τους γενικά αλλά και εξειδικευμένα προγράμματα management. Tο δίκτυο αποφοίτων της σχολής αριθμεί 40.000 μέλη σε 150 χώρες και από 200 εθνικότητες.

## Ιστορία

Ιδρυθέν το 1819, το ESCP ιδρύθηκε από μια ομάδα οικονομικών μελετητών και επιχειρηματιών όπως ο οικονομολόγος Jean-Baptiste Say και ο έμπορος Vital Roux. Με τη δημιουργία του ESCP, η πρώτη σχολή επιχειρήσεων ποτέ ιδρύθηκε. Αρχικά ακολούθησε το πρότυπο της École Polytechnique και σταδιακά απέκτησε το ανάστημα και τη σημασία του κατά τη διάρκεια του 19ου αιώνα. Το 1859, μεταφέρθηκε στη σημερινή του τοποθεσία στο Παρίσι, στη διεύθυνση avenue de la République, στο 11ο διαμέρισμα.

Το ESCP είναι διεθνές από την ίδρυση του: Η τάξη του 1824 με συνολικά 118 μαθητές περιείχε ξένους σε ποσοστό γύρω στο 30% με 7 Ισπανούς, 2 Χαβανεζους, 5 Βραζιλιάνους, 5 Ολλανδούς, 4 Γερμανούς, 2 Έλληνες, 2 Πορτογάλους, 2 Αμερικανούς, 2 Χιλιανούς, 1 Σαβοιο, 1 Ιταλό, 1 Σουηδό, 1 Ρώσο και 1 εξ' Αϊτής. Η γλωσσική επιμόρφωση  ήταν ένα ουσιαστικό μέρος του πρώτου προγράμματος σπουδών, το οποίο περιελάμβανε, εκτός από τη γαλλική γραμματική, μαθήματα στα Αγγλικά, Γερμανικά και Ισπανικά. Το 1873 ιδρύθηκε ο σύλλογος αποφοίτων του ESCP. Το 1921, ESCP γιόρτασε τα 100 του χρόνια, με καθυστέρηση λόγω της μεταπολεμικής κρίσης, στη μεγάλη αίθουσα της Σορβόνης.

Οι εγκαταστάσεις του ESCP στο Ηνωμένο Βασίλειο (Οξφόρδη, τώρα Λονδίνο) και Γερμανία (Ντίσελντορφ, τώρα Βερολίνο) άνοιξαν το 1973. Το 1988, ακολούθησαν εγκαταστάσεις στην Μαδρίτη, Ισπανία και το 2004 εγκαταστάσεις στο  Τορίνο, Ιταλία. Οι εγκαταστάσεις του Ντίσελντορφ μεταφέρθηκαν στο Βερολίνο το 1984. Το 2005 το ESCP μετακόμισε από την Οξφόρδη στο Λονδίνο.

## Παραπομπές



## Εξωτερικοί σύνδεσμοι

* Official Website

Κατηγορία:Πανεπιστήμια στη Γαλλία